“Ons kan nie toelaat dat daar vir geen goeie rede met ons leiers gespot word of dat hulle beledig word nie. Daar moet gee twyfel daaraan wees dat ons leiers gerespekteer moet word nie.
Diescho het egter gesê lede van die CC, van wie sommige familie van hom is, het hom betroubaar ingelig oor wat die president gesê het.
Volgens hom het hulle hom meegedeel dat Geingob sy aanval begin het deur ’n onlangse toespraak aan te haal wat Diescho by ’n plaaslike kerk gelewer het.
“Ek is vir een ding dankbaar en dit is, as hy só gesê het, hy uiteindelik erken het dat dit op sy bevel was dat ek verwyder is. As ek ’n dwaas was, moes hy as leier president leiding geneem het en my tereggewys het,” het Diescho gesê.
Volgens Diescho is dit nie die eerste keer wat die president ontevrede met hom was nie. Geingob het hom glo in 2016 tydens ’n toespraak met gewapende magte op Grootfontein sleggepraat.
“Ja, ek weet die president het met soldate op Grootfontein oor Diescho gepraat. Ek was bekommerd, want wanneer die president – wat hulle opperhoof is – met gewapende magte praat, sien hulle dit wat hy sê as ’n bevel,” het Angula gesê.
In 2008, toe Geingob nog Swapo se adjunkpresident was, het hy Diescho tydens ’n politieke saamtrek op Outapi aangeval, en hom as ’n “intellektuele prostituut” uitgemaak.